Nakoana ka mor’a moo, molebeli oa potoloho o ile a nkōpa hore ke fallele motseng oa El Dorado, Arkansas, ke il’o thusa phutheho ea moo. Ha ke le moo, ke ne ke atisa ho ea Colorado ke il’o hlaha ka pel’a boto e bitsetsang batho sesoleng. Ka lekhetlo le leng ha ke le tseleng e eang teng ke tsamaea le bo-pula-maliboho ba bang, re ile ra ba kotsing ea koloi ’me koloi ea ka ea senyeha hampe. Re ile ra letsetsa mor’abo rōna e mong ea ileng a re lata ’me a re isa ha hae le libokeng. Ha re le libokeng ho ile ha phatlalatsoa hore re bile kotsing ea koloi, eaba barab’abo rōna ba re phallela ka chelete. Mora eo oabo rōna o ile a rekisa koloi ea ka ka lidolara tse 25. O rera ka Tiiso ya Bosupa empa o hlalosa ka diaduma nakong etlang. Dine disoka di utlwahala ka nako eo